நம்பிக்கையோடு.! - காதல் கவிதை

தூக்கத்தில் ஒருநாள் - 
 என் கனவில் கடவுள். 
 கேட்டார் என்னிடம்… 
 “சொல் கண்ணே. 
 உன் ஆசைகள் என்னென்ன?” 
 எதைச் சொல்ல… 
 எதை விட… 
 “தாயின் மடியில் 
 தலைவைத்து தூங்கி விட ஆசை! 
 அவள் கையால் அமுதம் உண்ண ஆசை! 
 தந்தை கரம் பிடித்து 
 தெருவினில் அலைந்திட ஆசை! 
 வாங்கி வந்த பொம்மைக்காய் 
 அண்ணனோடு சண்டை போட்டிட ஆசை! 
 பசியை முழுதாய் ஒழித்திட ஆசை! 
 தினம் தினம் புதிதாய் உடுத்திட ஆசை! 
 நான் நினைப்பதெல்லாம் நடந்திட ஆசை! 
 எல்லாவற்றுக்கும் மேலாக - 
 நானே ஒருநாள் கடவுளாய் மாறிட ஆசை!” 
 சொல்லி முடித்து கடவுளைப் பார்த்தேன். 
 அனைத்துக்கும் பதிலாய். 
 அவரின் புன்னகை மட்டுமே! 
 சத்தமாக ஒலித்த மணியோசை 
 கேட்டு கலைந்தது கனவு! 
 நானிருக்கும் அநாதை இல்லத்தின் 
 இன்றைய பணிகளைத் தொடங்க வேண்டும். 
 பதறி எழுகிறேன் நான்! 
 என்றேனும் ஒருநாள் என் 
 ஆசைகளும் கனவும் கைகூடும் 
 என்னும் நம்பிக்கையோடு.! 
 தூக்கத்தில் ஒருநாள் - 
 என் கனவில் கடவுள். 
 கேட்டார் என்னிடம்… 
 “சொல் கண்ணே. 
 உன் ஆசைகள் என்னென்ன?” 
 எதைச் சொல்ல… 
 எதை விட… 
 “தாயின் மடியில் 
 தலைவைத்து தூங்கி விட ஆசை! 
 அவள் கையால் அமுதம் உண்ண ஆசை! 
 தந்தை கரம் பிடித்து 
 தெருவினில் அலைந்திட ஆசை! 
 வாங்கி வந்த பொம்மைக்காய் 
 அண்ணனோடு சண்டை போட்டிட ஆசை! 
 பசியை முழுதாய் ஒழித்திட ஆசை! 
 தினம் தினம் புதிதாய் உடுத்திட ஆசை! 
 நான் நினைப்பதெல்லாம் நடந்திட ஆசை! 
 எல்லாவற்றுக்கும் மேலாக - 
 நானே ஒருநாள் கடவுளாய் மாறிட ஆசை!” 
 சொல்லி முடித்து கடவுளைப் பார்த்தேன். 
 அனைத்துக்கும் பதிலாய். 
 அவரின் புன்னகை மட்டுமே! 
 சத்தமாக ஒலித்த மணியோசை 
 கேட்டு கலைந்தது கனவு! 
 நானிருக்கும் அநாதை இல்லத்தின் 
 இன்றைய பணிகளைத் தொடங்க வேண்டும். 
 பதறி எழுகிறேன் நான்! 
 என்றேனும் ஒருநாள் என் 
 ஆசைகளும் கனவும் கைகூடும் 
 என்னும் நம்பிக்கையோடு.!